CELEX: 62009CN0060
Language: el
Date: 2009-02-11 00:00:00
Title: Υπόθεση C-60/09: Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale della Campania (Ιταλία) στις 11 Φεβρουαρίου 2009 — Lucio Rubano κατά Regione Campania, Comune di Cusano Mutri

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/15
            
         Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale della Campania (Ιταλία) στις 11 Φεβρουαρίου 2009 — Lucio Rubano κατά Regione Campania, Comune di Cusano Mutri
   (Υπόθεση C-60/09)
   2009/C 90/23
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale della Campania
   
      Διάδικοι στην υπόθεση της κύριας δίκης
   
   
      Προσφεύγων: Lucio Rubano.
   
      Καθών: Regione Campania, Comune di Cusano Mutri
   
      Προδικαστικά ερωτήματα
   
   
               1)
            
            
               Συμβιβάζεται με τα άρθρα 152 ΕΚ και 153 ΕΚ η λειτουργία ενός μόνο φαρμακείου στους δήμους με πληθυσμό μικρότερο των τεσσάρων χιλιάδων κατοίκων;
            
         
               2)
            
            
               Συμβιβάζεται με τα άρθρα 152 ΕΚ και 153 ΕΚ το γεγονός ότι η εγκατάσταση δεύτερου φαρμακείου στους δήμους που έχουν πληθυσμό μεγαλύτερο των τεσσάρων χιλιάδων κατοίκων εξαρτάται από προϋποθέσεις όπως η υπέρβαση κατά ποσοστό μεγαλύτερο του 50 % του αριθμού των κατοίκων που απαιτείται για κάθε φαρμακείο, η τήρηση απόστασης τουλάχιστον τριών χιλιάδων μέτρων από το υφιστάμενο φαρμακείο και η ύπαρξη ειδικών αναγκών για φαρμακευτικές υπηρεσίες λόγω των τοπογραφικών συνθηκών και των δυσχερειών πρόσβασης, τη συνδρομή των οποίων εκτιμούν οι υγειονομικές αρχές (οι Aziende Sanitarie Locali, δηλαδή οι Τοπικές Υγειονομικές Μονάδες) και ο αρμόδιος τοπικός φαρμακευτικός σύλλογος ή, εν πάση περιπτώσεις, οι διοικητικές αρχές που είναι επιφορτισμένες με την οργάνωση και τον έλεγχο των υπηρεσιών φαρμακευτικής αρωγής;